TAGUDIN, Ilocos Sur, April 8 (PIA) — Agarup 100 nga estudiante ti sponsoran ti gobierno municipal ti Tagudin iti panagadalda iti kolehio babaen ti programa nga “Edukasion para iti Amin.”
Dagitoy nga estudiante ket agad-adal iti tallo a kampus ti Don Mariano Marcos Memorial State University sadiay ili ti Bacnotan ken Agoo ken iti siudad ti San Fernando iti probinsia a La Union.
Dagitoy a libre a panagadal ket inted ti gobierno probinsial itay Pebrero babaen kenni Benjamin Sapitula, ti president ti unibersidad.
Adda met 477 nga estudiante daytoy nga ili ti naikkan met laeng iti libre a panagadal babaen ti Pinoy-Verzosa Scholalrship Grant.
Dagitoy ket agbasbasa iti Ilocos Sur Polytechnic State College a masarakan iti ili ti Cervantes, Santiago, Narvacan, Santa Maria ken Tagudin.
Ti pannakaited ti libre a panagadal ket maysa kadagiti ipangpangruna a programa ni Presidente Benigno Simeon Aquino III.
Daytoy a programa ket inna itandudu ti progreso ti pagilian babaen ti pannakatarabay kadagiti napapanglaw nga estudiante tapno agbalinda nga independiente ken natibker babaen iti edukasion. (CA/ICR-PIA1 Ilocos Sur)
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn